Karajaan Dusun Tuo

**Karajaan Dusun Tuo** adolah sabuah karajaan nan alah ado di Minangkabau sabalun tagaknyo Karajaan Pagaruyung, tapeknyo pado abaik ka-5, dan marupoan pacahan dari Karajaan Pasumayan Koto Batu. Karajaan ko barado di Limo Kaum, Kabupaten Tanah Datar kini.

Kerajaan Dusun Tuo ditagakan dek Datuak Parpatiah Nan Sabatang, nan Yang Dipertuan atau perdana mantarinyo adolah *Datuak Bandaro Kuniang* . Babeda jo kakaknyo nan samo ibunyo, ayahnyo, Datuak Katumangguangan, mandirian Karajaan Bungo Satangkai nan barado di Sungai Tarab, Kabupaten Tanah Datar kini dan sabagai pardano mantari adolah *Datuak Bandaro Putiah* .   

## Tagaknyo Karajaan Dusun Tuo
Sasudah bubarnyo Karajaan Pasumayan Koto Batu, Datuak Parpatih Nan Sabatang mangakan Karajaan Dusun Tuo di Lima Kaum, jo Datuak Bandaro Kuniang sabagai pardana mantarinyo. 

Tagaknyo Karajaan Dusun Tuo ko dicaritokan dalam carito nan samo jo Karajaan Bungo Satangkai, barikuik caritonyo:*Tatkala akan pengulu dari pada mufakat isi nagari, ialah nan diterima dan dipakai dari pada Nabi Adam 'Alaihisalam, karena Adam itu jadi khalifah Allah artinya kuntullah atas dunia yakni Maka firman Allah ta'ala akan akan meluaskan Hukum diatas dunia maka firman Allah ta'ala akan Dalilnya:*

*"Inni jaa ilun fil ardhi khaliyfah.”*

*Bahwasannya Raja dalam bumi Mekah akan ganti aku, yakni Nabi Allah Adam 'alaihissalam akan meluaskan hukum pada sekalian alam segala hamba. Maka mulalah antaranya, maka banyaklah makhluk Allah dalam itu, maka laut itu-pun menyata-menyata jua maka menyuruhlah daulah yang di pertuan kepada Cati Bilang Pandai akan menjadi Tanah Datar.*

*Maka turunlah Raja ke Bungo Satangkai namanya tujuh orang lelaki ada tujuh orang perempuan. Maka menurutlah selapan lelaki dan selapan Perempuan. Kemudian dari itu maka kembali pulang ke Nagari Pariangan Balai Balairuang Panjang, maka mulalah antaranya maka beristri daulah yang pituan/pertuan kepada anaknya dari Cati, maka beranak seorang lelaki maka bernikah pula dengan Cati Bilang Pandai maka beranak dua orang lelaki, maka beranak pula perempuan empat orang. Maka Mulalah antaranya manusia itu maka mufakat diatas nagari maka dinikan/dinaikkan pengulu anak raja tadi ialah nan bergelar Datuk Ketumanggungan bernama Sutan Malik Besar. Maka nan dinikan/dinaikkan pula Datuk Sri Maharaja tiga sekali dunia itulah pengulu dalam Tanah Datar.*

*Maka berleburlah kepada hulu maka mendapiyati/mendapati kayu sebatang di tengah laut. Disangko juo (.....) seperti (.....)(.....) dan Lelaki serta (.....) basi. Maka berbalik pulang kepada Nagari Pariangan Balai Balairuang Panjang. Maka berkatalah Perpatih Sebatang kami kemudian dari itu maka berlebur pula lima orang lelaki dan lima orang perempuan maka kembali pula kepada tanah keraajajan/ kerajaan yaitu nan bernama Dusun Tuo. Maka kembali dirasa/diraja nan bergelar Perpatih Sebatang.*

## Hukum di Karajaan Dusun Tuo
Babeda jo kakaknyo nan labiah tuo, salaku panguaso di Karajaan Bungo Satangkai, Datuak Parpatih Nan Sabatang maubah Undang-undang Si Mumbang Jatuah manjadi Undang-undang Si Lamo-lamo, dimano kaputusan itu alah ditimbang elok-elok, baiak untuak karugian maupun untuak manfaatnyo. Hukuman nan dijatuahkan indak bisa dijalankan sacaro langsuang tapi tapaso diagiah maso tenggang untuak mamastian inyo batua-batua mahukum urang nan basalah.

Dek karano pabedaan pandapek iko, akhianyo manimbulkan sangketo antaro Datuak Katumangguangan jo Datuak Parpatiah Nan Sabatang. Untuang sangketo ko salasai bakaik masuakan dari urang-urang cadiak pandai, solusinyo di kukuahkan jo ikrar basamo nan ditandoi jo batu basurek Batu Batikam. Dalam pajanjian damai ko, disepakati pulo bahaso Hukum Silamo-lamo nan ka balaku untuak saluruah wilayah badaulat di Minangkabau, baiak adaik Bodi Chaniago jo Koto Piliang samo-samo dibuliahan balakunyo. 

Salanjuiknyo tajadi pulo parubahan hukum, yang mano Undang-Undang Si Lamo-lamo diganti jo Undang-undang Tariek Baleh. Misanyo Hukum Tariek Baleh yaitu:

*Salah tariek mangumbalikan*

*Salah cotok malantiengkan*

*Salah makan mamuntahkan.*

Aratinyo, urang tu bisa maluruihkan kasalahan nan dibuek sabalun dihukum. Akhianyo UU Tariek Baleh diubah baliak ka UU Duo Puluah, nan dilaksanakan di sadolah wilayah Minangkabau, baiak di Lareh Koto Piliang maupun di Bodi Chaniago, nan masih dipakai sabagai hukum adaik di nagari-nagari sampai kini. 

Paralu diparatian bawasonyo pado maso Karajaan Bungo Satangkai, di bawah pimpinan Datuak Katumangguangan, ditagakkanlah aturan-aturan adaik Minangkabau, nan kamudian manjadi padoman bagi masyarakaik Minangkabau. Ikolah tampek lahianyo paradaban Minangkabau nan baadaik, nan bakambang dari kaadaan nan kacau manjadi kaadaan nan badaulat. Hal iko diikuti jo program malatieh, mancancang, jo manaruko, nan mangubah daerah gurun jo rawa-rawa manjadi sawah jo ladang.

## Karajaan Dusun Tuo sabagai Pangatua Adaik Lareh Bodi Chaniago
Salain manjadi karajaan nan badaulat jo pamarintahannyo surang, Karajaan Dusun Tuo juo bafungsi sabagai pusek untuak maatur adaik Lareh Bodi Chaniago inggo akhia kadaulatan karajaan ko, dipakiroan pado abaik ka-14 sahinggo muncua pulo jo Karajaan Pagaruyuang nan hadir untuak mangatur adaik Minangkabau sacaro administratif nan indak hanyo tamasuak Lareh Koto Piliang, tapi juo Lareh Bodi Chaniago.

Jo  kato lain, iko aratinyo ado pamindahan urusan adaik Lareh Bodi Chaniago dari Karajaan Dusun Tuo ka Karajaan Pagaruyung, tapi sadoalah sumber urusan adaik bapusat di Pariangan, sasuai jo pepatah, *"Baadaik ka Pariangan, barajo ka Pagaruyung"* .

## Referensi